# data[].attributes.body
Kennslustundirnar byrja á lestrarstund. Nemendur nota þann tíma í að lesa eða hlusta á bókina. Þeir geta ýmist klárað þá kafla sem verða teknir fyrir í viðkomandi kennslustund eða haldið áfram. Hér er nemendum frjálst að sitja við borðið sitt eða í einhvers konar kósý horni eins og sófum eða á teppi (ef það er til staðar í kennslustofunni). Með þessu vekur kennari athygli nemenda á viðfangsefni dagsins strax í upphafi kennslutímans. Að því loknu hefst umræða þar sem kennari notast við samræðuaðferð. Nemendur sitja saman í hring í kennslustofunni þar sem þau geta horft framan í hvort annað. Með þessu skapar kennari þægilegra andrúmsloft. Kennarinn stýrir umræðunni, varpar fram spurningum og hvetur nemendur til þess að skiptast á skoðunum sínum.

Þegar allir hafa lokið við bókina notast kennari við frásagnarlist til þess að þjálfa nemendur í framsögn og lifandi flutning. Hér hafa nemendur frjálsar hendur við framkvæmd verkefnisins en þannig geta allir fundið eitthvað við sitt hæfi.

Að lokum er kvikmynasýning. Nemendur hafa þegar lesið bókina og þekkja því viðfangsefnið vel. Hér fá nemendur tækifæri til að sjá annað sjónarhorn af sögunni. Kvikmyndir geta sýnt ólíkar áherslur, aðalatriðin verða dramatískari og smáatriðin færri.

# data[].attributes.body
Bókin Benjamín Dúfa er bók fyrir alla hún er skemmtileg, spennandi og sorgleg.  Það geta allir lært af boðskap bókarinnar og lært eitt og annað um lífið. Bókina og myndina er eitthvað sem allir ættu að lesa eða horfa á.
Einnig er bókin fullkomin til verkefnavinnu fyrir nemendur í eldri bekkjum grunnskóla.

# data[].attributes.body
Bókin er góð fyrir nemendur 7. bekk vegna þess að boðskapurinn er mikilvægur fyrir börn á þessum aldri. Í bókinni koma fram mikilvægir þættir á borð við mikilvægi vináttu, fyrirgefningu og samstöðu. Bókin sýnir okkur það einnig að þrátt fyrir að fólk geri slæma hluti þýðir það ekki þau séu slæmt fólk. Nemendur kynnast því einnig að dauðinn er alltaf erfiður sama þótt það séu dýr eða manneskjur. Nemendur sjá einnig að það eru afleiðingar. Við teljum að nemendur geti lært margt af lestrinum en á sama tíma haft gaman að.

# data[].attributes.body
Eftir að nemendur hafa lokið við lestur bókarinnar fá þeir tækifæri til þess að sökkva sér í hugmyndavinnu. Nemendum verður skipt upp í 4-5 manna hópa þar sem þau hafa frjálsar hendur til þess að vinna með ákveðið atvik/atriði úr bókinni. Þau geta t.d. gert leikþátt, lesið uppúr bókinni, búið til veggspjald eða annað sem þeim dettur í hug. Það er gott að gefa nemendum frekar frjálsar hendur í þessu verkefni en samt gefa þeim hugmyndir til þess að koma þeim á stað. Nemendur eiga síðan að kynna sitt verkefni fyrir bekknum.

Eftir að þessari verkefnavinnu er lokið fá nemendur ,,verðlaun’’ þar sem er horft á myndina Benjamín Dúfa. Það væri horft á myndina saman á ,,spari föstudegi’’. Eftir að myndinni lýkur eru umræður milli nemenda og kennara þar sem þau velta fyrir sér saman hvað er ólíkt með myndinni og bókinni og hvort nemendur hafi ímyndað sér þetta öðruvísi á meðan þau lásu bókina.

# data[].attributes.body
Við höfum tekið þá ákvörðun að hafa umræðuspurningar eftir að nemendur hafa lokið við lestur á kafla 3, 6, 9, 12, 15, 18. Umræður verða með kennara og allir taka þátt í að ræða saman. Þannig kennarinn varpar fram spurningum á borð við ,,hvað getum við lært af atvikinu þar sem Helgi bjargar Guðlaugu gömlu’’. ,,Hver er boðaskapur sögunar’’ ,,hvað finnst ykkur um dauða Bólu-Hjálmars’’ ,,en samband Guðlaugar og Helga eftir dauða Bólu- Hjálmars og brunann’’. Spurningar á borð við þessar fá nemendurnar til þess að kafa dýpra og áttað sig á hugtakinu fyrirgefningu.  Það er svo margt í þessari bók sem börn gæta lært af og hún hefur fallegan boðskap.

# data[].attributes.body
Bókin og verkefnavinna úr bókinni hentar vel fyrir 7. bekk. Bókin er ekki of þung og ekki of erfið í lestri fyrir þann aldurshóp. Bókin sjálf er 134 blaðsíður og þar að leiðandi ekki of löng og ekki of stutt. Bókin fjallar um krakka á aldrinu 9-12 ára þannig aðalpersónur bókarinnar eru á svipuðum aldri og nemendur í 7. bekk. Nemendur í 7. bekk ættu að ná tengingu við aðalpersónur bókarinnar og setja sig í þeirra spor, einnig ætti það að vekja áhuga meðal nemenda.

# data[].attributes.body
Höfundur bókarinnar er Friðrik Erlingsson. Vaka-Helgafell gaf bókina út árið árið 1992. Hægt er að nálgast bókina á flestum bókasöfnum landsins og einnig er hægt að kaupa hana hjá forlaginu. Sagan hefur verið þýdd á mörg tungumál. Hún hlaut meðal annars íslensku barnabókaverðlaunin árið 1992 og var tilnefnd til Norrænu barnabókaverðlaunanna árin 1993 og 1995.

Hér er má sjá helstu upplýsingar um bókina og blaðsíðu 44-46 úr bókinni.

# data[].attributes.attachment_link.provider_name
Bókmenntaborgin - Reykjavík bókmenntaborg UNESCO

# data[].attributes.attachment_link.readable_text
Íslensku barnabókaverðlaunin 1992. Barnabókaverðlaun Skólamálaráðs Reykjavíkur 1993. Bókin kom einnig út í kilju hjá Iðunni 2003 og innbundin hjá Veröld 2012.
Úr Benjamín dúfu:
Bílskúrnum heima hjá Róland hafði verið breytt í vopnasmiðju. Botninn var skorinn úr málningarfötum úr járni, þær klipptar til, barðar saman og lóðaðar, slípaðar og pússaðar og þá var kominn hjálmur sem síðan var fóðraður að innan. Skildir voru gerðir úr krossviði. Fyrst var formið teiknað á viðinn, síðan var hann sagaður út og svo tekinn í sundur í miðjunni. Skildirnir áttu nefnilega ekki að vera flatir heldur íhvolfir. Þá var tekinn listi sem búið var að hefla aðeins til, skjaldarhelmingarnir festir við hann með lími og síðast var allt neglt rammlega. Skoran sem myndaðist framan á skildinum var fyllt með trésparsli, slípuð vandlega og síðast var skjöldurinn lakkaður. Sverðasmíðin var öllu meiri nákvæmnisvinna. Fyrst þurfti að hefla blaðið og það var mikið vandaverk. Hjöltun voru gerð sérstaklega og hver og einn hafði mismunandi gerð af hjöltum. Andrés vildi sverð eins og Prins Valiant. Baldi vildi hafa íbjúgt sverð, ég hafði mitt beint en blaðið var breiðast fremst.

Mamma hans Balda fékk það erfiða verkefni að sauma skikkjur og vesti. Við urðum hins vegar að útvega efnið sjálfir og það varð þrautin þyngri. Andrés (sem vildi hafa allt flottast) gafst ekki upp fyrr en mamma hans samþykkti að fara með honum í vefnaðarvörubúð og kaupa efni í skikkjuna. Hann varð ekki ánægður fyrr en hann fékk loðkraga á hana í þokkabót. Niðri í geymslu fann hann gamlan leðurstól sem hann tók áklæðið af til að nota í vesti. Og aumingja manna hans Balda var í marga daga að glíma við að sauma vestið hans Andrésar. Skikkjan mín var silfurgrá gardína með upphleyptu flauelsmynstri og hafði einhvern tíma hangið fyrir stofugluggunum svo það var nóg efni í vesti líka. Baldi fékk þykka dimmrauða skikkju með gullbryddingum og vesti úr marglitu flaueli sem myndaði tíglamunstur. Dagana sem mammah ans var að sauma notuðum við til að mála skildina og sverðin. Við ákváðum að á skildinum yrði táknmynd sem hver og einn veldi fyrir sig. Andrés gat ekki gert upp við sig hvort hann vildi hafa öskrandi ljón með vængi eða svart pardusdýr með glóandi augu svo á endanum ákvað hann að hafa tvíhöfða svartan örn á rauðum grunni með útbreidda vængi og hvassar klær. Baldi hafði hvítan einhyrning á bláum grunni. Honum fannst hestar svo fallegir þótt hann væri dauðhræddur við þá. Einhvern tíma þegar hann var lítill hafði hann verið settur á hestbak og varð svo hræddur að han fór að grenja hvar sem hann sá hest þótt hann væri langt í burtu. en þeir voru samt uppáhaldsdýrin hans þótt hann þyrði ekki að koma nálægt þeim.

- Og einhyrningar, sagði hann, eru fallegastir. Þeir eru konungar hestanna.

Ég valdi mér hvíta dúfu á dökkgráum grunni.

Þá var bara eftir að útbúa skjaldarmerki Rauða drekans framan á vestin. Það var klippt út úr rauðu filti og límt á hvítan filtgrunn og síðan límt og saumað framan á vestisbrjóstið.

Það voru hátíðlegir og alvarlegir ungir riddarar sem stilltu sér upp fyrir framan stóra spegilinn heima hjá Balda, íklæddir þessum dýrlegu klæðum, með trésverð við síðu og skjöld í hendi. Það var augnablik þrungið merkingu sem við fundum allir en gátum ekki útskýrt. Þetta var ekki bara leikur. Á bak við þessa búninga og þessi vopn var heilagur tilgangur, ákvörðun sem ekki varð haggað: Gegn ranglæti, með réttlæti. Og í speglinum sáum við þennan tilgang, þessa ákvörðun verða að raunveruleika. Við vorum riddarar, stríðsmenn réttlætisins, reiðubúnir til baráttu.

(s. 44-6)

# data[].attributes.attachment_link.title
Friðrik Erlingsson - Benjamín dúfa | Bókmenntavefur | Bókmenntaborgin - Reykjavík bókmenntaborg UNESCO

# data[].attributes.attachment_link.description
Íslensku barnabókaverðlaunin 1992. Barnabókaverðlaun Skólamálaráðs Reykjavíkur 1993. Bókin kom einnig út í kilju hjá Iðunni 2003 og innbundin hjá Veröld 2012.Úr Benjamín dúfu: Bílskúrnum heima hjá Róland hafði verið breytt í vopnasmiðju. Botninn var skorinn úr málningarfötum úr járni, þær klipptar til, barðar saman og lóðaðar, slípaðar og pússaðar og þá var kominn hjálmur sem síðan var fóðraður að innan.

# data[].attributes.body
Benjamín dúfa er 12 ára og býr til riddararegluna Rauði drekinn með vinum sínum í hverfinu. Þeir búa til regluna til að hefna fyrir köttinn hennar Guðlaugar gömlu. Í hverfinu búa líka hrekkjusvín sem eru alltaf að stríða krökkunum í hverfinu. Þegar kviknar í húsinu hennnar Guðlaugar gömlu sem hefur bjargað krökkunum frá hrekkjusvínunum margoft þá bjargar hrekkjusvínið Helgi svarti henni út úr brennandi húsinu. Strákarnir í reglunni safna fyrir nýju húsi fyrir gömlu konuna og karlarnir í hverfinu hjálpast að við að reisa húsið
. Þegar aðrir strákar í hverfinu stofna Svörtu fjöðrina heimta þeir bardaga á milli félaga. Sá bardagi endar með ósköpum þar sem að einn strákurinn úr Rauða drekanum deyr.